แรงขายหุ้นใหญ่กด SET ร่วง 20 จุด หลุดแนวรับ 1,250 เซ่นปัจจัยกดดันนอก-ในประเทศ
แรงขายหุ้นใหญ่กด SET ร่วง 20 จุด หลุดแนวรับ 1,250 เซ่นปัจจัยกดดันนอก-ในประเทศ 
24 ก.ย. 2563

ผู้สื่อข่าวรายงานว่า ดัชนีตลาดหุ้นไทย ณ เวลา 11.58 น. อยู่ที่ระดับ 1,244.15 จุด ลบ 19.86 จุด หรือ 1.57% มูลค่าการซื้อขาย 2.65 พันล้านบาท
ด้าน น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวลงในทิศทางเดียวกับตลาดหุ้นในภูมิภาคเอเชียที่ส่วนใหญ่เคลื่อนไหวในแดนลบ เป็นไปตาม Sentiment จากภายนอกประเทศ จากความกังวลการแพร่ระบาดไวรัสโควิด-19 ทำให้เศรษฐกิจชะลอการฟื้นตัว จากที่มีหลายประเทศเริ่มที่จะล็อกดาวน์บางส่วนแล้ว
ส่วนบ้านเราก็ได้รับแรงกดดันจากปัจจัยการเมืองในประเทศ โดยให้ติดตามการประชุมรัฐสภาในวันนี้ ซึ่งให้ติดตามประเด็นร่างแก้ไขรัฐธรรมนูญจะเป็นอย่างไร และการชุมนุมทางการเมืองในวันนี้ด้วย
พร้อมให้แนวรับ 1,250 จุด ส่วนแนวต้าน 1,275 จุด
 